**Kev Tso Tseg Tsis Mus Koom**

**Qhov Khoos Kas Qhia Ntawv Askiv**

**Xyoo Kawm [20XX-20XX]**

[Use LEA or School Letterhead]

Kuv paub tias kuv tus me nyuam kawm ntawv, [STUDENT NAME], tau ua qhov kev ntsuas **Kev Paub Lus Askiv Zoo** (English Lanuage Proficiency, ELP) rau tim [SCHOOL] los mus ntsuas txog qhov kuv tus me nyuam muaj peev xwm nyeem ntawv, sau ntawv, tham lus, thiab to taub ntawv Askiv tau ntau npaum li cas. Saib rau ntawm kuv tus me nyuam kawm ntawv tus qhab nia ntawm [TEST SCORE] rau qhov kev ntsuas, [DISTRICT/SCHOOL] pom tias kuv tus me nyuam kawm ntawv yeej tsim nyog tso npe rau qhov khoos kas pab qhia ntawv kom lawv paub ntawv zoo rau fab kev nyeem ntawv, kev sau ntawv, kev tham lus, thiab kev to taub lus Askiv yam tsis muaj kev ntshai dab tsi thaum kawm theem qib kawm.

Tom qab tshuaj xyuas tej kev xaiv uas cheeb nroog tau muab qhia ntawd lawm, kuv xaiv tso tseg tej kev qhia ntawv no thiab tau thov tias kuv tus me nyuam kawm ntawv yuav TSIS mus koom rau hauv [DISTRICT/SCHOOL] qhov khoos kas Qhia Ntawv Askiv no. Qhov tso tseg tsis mus kawm no, kuv lees paub tias:

1. Kuv tus me nyuam kawm ntawv YUAV TSIS tau txais kev qhia ntawv tshwj xeeb dab tsi rau thaum los kawm ntawv Askiv.
2. Raws hauv cov cai hauv xeev thiab tsoom fwv, cheeb tsam nroog yuav soj qab xyuas txuas ntxiv rau kuv tus me nyuam kawm ntawv qhov uas kawm tau los thiab muab kev pab txhawb txuas ntxiv kom kuv tus me nyuam paub lus Askiv zoo thiab to taub theem qib kawm.
3. Kuv lub tsev kawm ntawv hauv cheeb tsam nroog yuav tsum qhia tej xov xwm tshiab rau Tsev Hauj Lwm Saib Xyuas Kev Kawm Ntawv Hauv Oregon txhua xyoo txog qhov kuv tus me nyuam kawm tau tus qhab nia li cas rau ntawm qhov kev ntsuas txog Kev Paub Lus Askiv Zoo thiab seb kuv tus me nyuam kawm ntawv kawm tau ntawv Askiv rau xyoo no ntau npaum li cas.
4. Lub tsev kawm ntawv hauv cheeb tsam nroog mam li qhia rau kuv txog kuv tus me nyuam qhov kawm tau ntawv rau fab kev nyeem ntawv, sau ntawv, tham lus, thiab to taub lus Askiv yam tsis muaj kev ntshai dab tsi li.
5. Kuv tus me nyuam kawm ntawv yuav tsum tau Ntsuas qhov Kev Paub Lus Askiv Zoo txhua xyoo txawm tias tau tso npe rau hauv ib lub tsev kawm ntawv hauv tsoom fwv Oregon lawm los xij. Cheeb tsam nroog mam li soj qab xyuas kuv tus me nyuam qhov kev nyeem ntawv, kev sau ntawv, kev tham lus, thiab kev to taub lus Askiv thiab seb lawv kawm tau li cas rau tim tsev kawm ntawv yot tias tsis muaj kev pab qhia lus Askiv tshwj xeeb ntxiv. Tsev kawm ntawv tsuas tso tseg tsis ntsuas kuv tus me nyuam kawm ntawv thaum lawv cov qhab nia ntsuas txog Kev Paub Lus Askiv Zoo tau txog theem uas paub lus zoo lawm. Cov qhab nia ntsuas uas Paub Lus Zoo mas yog ib feem qhia tias lawv tau kawm txog kev nyeem ntawv, sau ntawv, tham lus, thiab to taub lus Askiv tau yam tsis muaj kev ntshai dab tsi li lawm.
6. Kiag thaum kuv tus me nyuam kawm ntawv kawm lus paub zoo txog qib Neeg Kawm Ntawv Askiv (English Learner, EL) lawm, ces lub tsev kawm ntawv mam li soj qab xyuas txuas ntxiv seb kuv tus me nyuam kawm ntawv paub kev nyeem ntawv, hom kawm lej, hom kawm xaij, hom kawm txog tib neeg, thiab lwm yam kev kawm tau ntau npaum li cas lawm, ntev txog plaub lub xyoos ntxiv.
7. Kuv to taub tias cheeb tsam nroog yuav tshem kuv tus me nyuam kawm ntawv tawm ntawm [DISTRICT] Qhov Khoos Kas Kawm Ntawv Askiv kom tsis pub dhau hauv ob peb hnub suav txij hnub cheeb tsam nroog tau txais daim foos no lawm. Kuv tus me nyuam kawm ntawv lub sij hawm kawm hauv chav kawm txhua hnub mas tej zaum yuav hloov pauv tau.
8. Kuv to taub tias Qhov Khoos Kas Kawm Ntawv Askiv no raug tsim los pab kuv tus me nyuam kawm ntawv Askiv thiab kom kawm tau raws li theem qib kawm, kawm tiav rau tim tsev kawm ntawv, thiab kawm tau raws li co qauv cai kawm tiav.
9. Kuv muaj peev xwm hloov siab tau txhua lub sij hawm thiab thov kom muab kuv tus me nyuam tso npe rau hauv qhov khoos kas pab qhia ntawv no uas yog tiv toj rau [DISTRICT/SCHOOL] [TITLE] [CONTACT NAME] ntawm [PHONE NUMBER] los sis [EMAIL].

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_**

[Parent/Guardian Printed Name] Niam thiab Txiv/Tus Neeg Saib Xyuas Me Nyuam Kos Npe Hnub Tim